የሪክ ዋረንም ራእይ በየአገሩ እርሱ በተረዳው መሠረት “በዓላማ የሚመሩ” አብያተ ክርስቲያናትንና ማኅበረሰቦችን ማዋቀር ነው። የራእዩ መሠረተ አሳብ ከንግድ ሥራ አደረጃጀትና አፈጻጸም ጋር የተያያዘ ነው። ይህንንም ፒተር ድረከር ከተሰኘ የአመራር ሳይንስ ምሑር እንደ ተቀበለ ደራሲው ራሱ መስክሯል። የኢትዮጵያ ቤተ ክርስቲያን በሪክ ዋረን ራእይ ውስጥ ለመታቀፍ ባትፈቅድ “በዓላማ አትመራም” ሊባል ነው? በመንፈስ ቅዱስ ብትመራ ያንስና ነው? ራእይ እንደሌላትና አሁን ገና እንደ ተገለጣላት ሊታሰብም አይገባም። ከአገራችንም ክርስቲያን መሪዎችን ጋብዞ ይህንኑ ራእይ ለማሠራጨት አቅዷል። የወንጌላውያን አብያተ ክርስርቲያናት መሪዎች ራሳቸው ያልጀመሩትንና ያልተሳተፉበትን ገንዘብ ስለ ተገኘ ብቻ ሲያስፈጽሙ እንዳይገኙ ጥንቃቄ ሊወስዱ ይገባል። በአሶሳ አካባቢ ለምሳሌ “ኢቫንጂ ኪዩብ” የተሰኘ የወንጌል ማሠራጫ ብልሃት ሲጠቀም ይታያል። በባሕላችን እርስ በርስ የምናወራውና የምንግባባው በእንዴት ያለ አኳኋን ነው? ከአካባቢው ባሕል ጋር መጣጣሙም ሊታሰብ ይገባል ማለት ነው።
